Sirih gading

Sirih gading (; nama saintifik: Epipremnum aureum) ialah spesies tumbuhan dalam keluarga Araceae yang berasal dari Mo'orea dari Kepulauan Masyarakat di Polinesia Perancis. Spesies ini menjadi tanaman rumah terkenal di kawasan beriklim sedang tetapi turut diserapkan ke hutan tropika dan subtropika di seluruh dunia, termasuk utara Afrika Selatan, Australia, Asia Tenggara, Asia Selatan, Kepulauan Pasifik dan Hindia Barat, yang mana mendatangkan sebilangan kerosakan ekologi dalam beberapa keadaan.

Tumbuhan ini disebut golden pothos, Ceylon creeper, hunter's robe, ivy arum, money plant, silver vine, Solomon Islands ivy, marble queen dan taro vine dalam bahasa Inggeris. Ia kadang-kadang disalahlabelkan menjadi Philodendron, Pothos dan Scindapsus oleh kedai tanaman. Ia sering dipanggil pokok duit (money plant) di banyak belahan di benua kecil India.

 Penerangan 
Sirih gading ialah sejenis akaran yang tumbuh sehingga  tinggi, dengan batang pokok sehingga  diameternya. Pokok ini memanjat melalui akar-akar udara yang mendakap pada dahan pokok-pokok yang lain. Daun-daunnya malar hijau dengan bintik-bintik kuning, berselang-seli, dan berbentuk jantung. Daun-daun mudanya menyeluruh dan tumbuh sehingga  panjangnya. Ketika matang, daun-daun itu mencapai  panjang dan berbentuk lelipan (pinnatifid), iaitu mempunyai lekuk sehingga ke tulang daun. Bunga sirih gading membentuk jambak bunga sehingga  panjang, tetapi jarang ditemukan di Malaysia dan Singapura.

 Penanaman dan kegunaan 
Sirih gading ialah sejenis tanaman hiasan rumah yang popular. Terdapat banyak kultivar yang mempunyai daun-daun yang beraneka warna, termasuk putih, kuning, dan hijau muda. Pokok ini sering dipergunakan sebagai hiasan oleh pusat-pusat membeli-belah, pejabat, dan tempat-tempat awam yang lain disebabkan ia amat lasak dan tidak memerlukan banyak penjagaan. Selain itu, daun-daunnya amat menarik dan mampu untuk menghapuskan bahan-bahan cemar seperti formaldehid, xilena, dan benzena.

Sebagai pokok hiasan rumah, sirih gading boleh tumbuh melebihi dua meter tinggi jika diberikan sangga yang sesuai. Untuk hasil yang terbaik, pokok ini memerlukan kecerahan cahaya yang rendah hingga sederhana. Pokok ini tidak dapat bertahan pada cahaya terang, dan cahaya matahari langsung akan membakar daun-daunnya. Sirih gading menyukai suhu antara 17 dan 30 °C. Secara amnya, pokok ini hanya memerlukan air ketika daun-daunnya terasa kering jika disentuh. Baja cecair boleh dibubuh ketika musim bunga, dan pasunya harus ditukar setiap beberapa tahun. Bagaimanapun, pokok ini ialah pokok yang tegap dan dapat bertahan dalam mana-mana keadaan. Sirih gading boleh ditanam secara hidroponik dengan mudah.

 Galeri 

Lihat juga
 Scindapsus
 Pothos

 Rujukan 

Pautan luar
 Cara tanam sirih gading

Kategori:Flora Asia
Kategori:Pokok